open-index/open-wikipedia-markdown huggingface dataset:
Pelopides

***Pelopides*** er en slekt av biller som lever i død ved. De tilhører gruppen skarabider (Scarabaeoidea).

## Utseende
Middelsstore, langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

## Utbredelse
Slekten er utbredt i Sørøst-Asia, fra Myanmar i vest til Java i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Macrolininae
****** Slekten ***Pelopides*** Kuwert, 1891
******* *[[Pelopides burmeisteri]]* (Kaup, 1868)
******* *[[Pelopides dorsalis]]* (Kaup, 1871)
******* *[[Pelopides gravidus]]* Kuwert, 1891
******* *[[Pelopides mniszechi]]* (Kaup, 1868)
******* *[[Pelopides monticulosus]]* (Smith, 1852)
******* *[[Pelopides pedroi]]* Kon, Johki & Araya, 2005
******* *[[Pelopides simplex]]* Gravely, 1914
******* *[[Pelopides symmetricus]]* Zang, 1904

## Eksterne lenker

* Oversikt over artene
*
Fosen Fotballkrets

**Fosen Fotballkrets** (stiftet 2. februar 1947) er en tidligere krets i Norges Fotballforbund.

Trondheim Fotballkrets, Fosen Fotballkrets og Nord-Østerdal Fotballkrets ble slått sammen med Sør-Trøndelag Fotballkrets 14. desember 1986.

## Kretsens ledere
* Arnfinn Tyskø, Brekstad BK (1947–1948)
* Olaf W. Hoff, Uthaug (1949)
* Arnfinn Tyskø, Brekstad BK (1950–1953)
* Torleif Solbue, Beian IL (1954–1955–?)
* Jarle Søtvik, Brekstad BK (?–1959–1963)
* Kåre Emmerhoff, Brekstad BK (1964–1965)
* Trygve Bakken, Beian IL (1966)
* Bjørn Nielsen, IL Ørland Flystasjon (1967–1968)
* Ragnar Bergmann, Vanvik IL (1969–1971)
* Bjørn Nielsen, Brekstad BK (1972–1975)
* Ivar Hellem, Nes/Oksvoll IL (1976–1981)
* Kjell Dahle, IL Skauga (1982–1986)

## Referanser
Follo Fotballkrets

**Follo Fotballkrets** (stiftet 14. januar 1922) er en tidligere krets i Norges Fotballforbund.

I 1968 ble kretsen ble nedlagt. Av kretsens 16 idrettslag ble 9 flyttet til Østfold Fotballkrets (Drøbak-Frogn, Driv, NLHI, Ås, Vestby, Hølen, Son, Hobøl og Tomter), 
6 til Oslo Fotballkrets (Kolbotn, Oppegård, Ski, Kråkstad, Nordby og Nesodden) og ett til Vestre Romerike Fotballkrets (Enebakk).

## Kretsens ledere
* O. Weydahl, Kråkstad (1922)
* E. Bratland, Oppegård (1923–1925)
* Bjørn Sleipnæs, Ski (1926)
* T. Nore, Ski (1927–1928)
* G. Schou, Kråkstad (1929)
* A. Karlsrud, Kråkstad (1930)
* Bjørn Sleipnæs, Ski (1931–1933)
* Ottar Johansen, Drøbak (1934–1935)
* A. Karlsrud, Kråkstad (1936)
* Bjørn Sleipnæs, Ski (1937)
* Aage Pedersen, Oppegård (1938)
* Hans Chr. Brevig, Soon (1939–1948)
* Karl Abrahamsen, Drøbak-Frogn (1949–1957)
* Otto Brødholt, Tomter (1958–1960)
* Arnold Hammer, Svartskog (1961–1967)

## Referanser


## Kilder
*
Hemmet (Drottningholm)

**Hemmet** (den tidligere stattholderboligen) er en bygning på Drottningholms slottsområde, Lovön, Stockholms län. Hemmet, som ligger nord for Ekerövägen ble trolig tegnet på 1780-tallet av arkitekt Olof Tempelman og ble stattholderbolig i 1816. Hemmet inngår fra 1991 sammen med Drottningholms slott i Unescos verdensarv. Bygningene er et statlig byggnadsminne som eies og forvaltes av Statens fastighetsverk.

## Historikk

Bygningen fikk en dominerende plassering på en topp like nord for landeveien. Den skulle fungere som et blikkfang i en av flere siktlinjer gjennom den nyanlagte engelske parken. I Drottningholms engelske park, som ble tegnet i 1797 av hagearkitekten Fredrik Magnus Piper, hadde Gustav III tenkt seg blant annet et amortempel, et kinesisk tårn og et lite gotisk slott. I en utvidelse mot nord planla Piper en hule med en kanal og kunstige fosser, en *pelouse*, en liten sjø med broer og promenadestier samt en tyrkisk paviljong. Mye minner om idéene for Hagaparken, som ble tegnet omtrent samtidig av Piper. Nå går Ekerövägen tvers gjennom dette området. De dominerende byggverkene ble knyttet sammen med siktlinjer. I dag fyller bare Götiska tornet, Vakttältet og Hemmet denne oppgaven.

En tidligere bygning ble revet i 1782 og på tomta fikk Gustav III oppført den nåværende imponerende bygningen med fire to etasjer høye søyler i dorisk orden og en bred sandstenstrapp på inngangssiden. Inspirasjon til den nye bygningen fikk Gustav III på sin reise i Italia i 1784. Han engasjerte sannsynligvis Olof Tempelman, som var tilhenger av den nyantikke stilen.

De opprinnelige beboerne var forvalteren på Kungsgården, som bodde i første etasje og presten i Lovö menighet, som bodde i overetasjen. I 1816 ble huset bygd om til stattholderbolig. For å unngå forveksling med stattholderens kanselli, som lå i Kanslihuset, ble denne bygningen kalt *Hemmet*. Bygningen var tidligere lysegul, men i 1971 ble bygningen malt hvit, med en svak brytning i gult.

## Referanser
Khakrez (distrikt)

**Khakrez** (dari og pashto: ) er et afghansk distrikt. Det er landlig med en befolkning på 22 000. Distriktet ligger helt nord i Kandahar-provinsen. Det grenser til distriktene Ghorak i vest, Maywand og Panjwai i sør, Arghandab og Shah Wali Kot i øst og Naish i nord. Distriktets sentrum er i landsbyen Darvishan, som ligger i den vestlige delen av Khakrez-distriktet. I Khakrez ligger Shah Agha, som er et av de eldste historiske islamske stedene i Afghanistan.

## Befolkningen

Befolkningen i Khakrez-distriktet er kjent for jirga, et stammeråd . I området bor det nesten bare pashtunere, området var en av de viktigste stedene for Taliban. Mulla Omar var ifølge Taliban født i Khakrez distriktet.

## Kulturell høytid
Shah Maqsood Agha var en av de viktigste sufiene som døde i Kandahar. Khakez-distriktet er kjent på grunn av Shah Maqsood Agha-helligdommen, en av de viktigste islamske helligdommene i Afghanistan. Området ble bombet og skadd i 2001, og er siden under rehabilitering.   Mange pashtun-pilegrimer fra Kandahar, Ghazni, Herat og Quetta reiser hit for å delta i nyttårsfeiringen. Hvert nyttår, nowruz 20.-21. mars,  reiser folk fra Kandahar hit for å se på at flagget heises.  Hvert år kommer Khandars guvernør for å heise flagget, noen ganger kommer også president Karzai, som har vært der mer enn tre ganger fra 2001 til 2013.

## Referanser
Bongardia chrysogonum

***Bongardia chrysogonum*** er en flerårig, hårløs urt i berberisfamilien. Den er den eneste arten i slekta *Bongardia*.

Den blir som regel 30–50 cm høy og har en tykk jordstengel, som er 2–5 cm i diameter. Alle bladene er grunnstilte; de er sammensatte med omvendt egg- eller kileformede småblad, som har blågrå eller brune flekker og 3–6 tenner i spissen. Blomstene er gule, 10–20 mm i diameter, med 6 kronblad og sitter i en åpen topp i enden av den bladløse blomsterstengelen. Frukten er en smalt eggformet kapsel, 14–16 mm lang, som er papiraktig når moden. 

*Bongardia chrysogonum* vokser på åkre og kulturpåvirket mark. Den er utbredt fra Libya og de greske øyene i Egeerhavet østover til vestlige Pakistan. Rotstokken er blitt brukt som medisin mot epilepsi.

## Litteratur
* 
* 
* 
* 
* 

## Eksterne lenker
*
Schloss Hartenfels

**Schloss Hartenfels** er et renessanseslott i byen Torgau, i den tyske delstaten Sachsen. Slottet var residens for den ernestinske gren av Wettindynastiet, og dessuten et politisk sentrum under reformasjonen. Kapellet ble innviet av Martin Luther i 1544. 

## Historie
Allerede i tidlig middelalder fantes det en borg på denne høyden ved Elbens venstre bredd, hvor dagens slott er oppført. På det svakt fallende landskapet som strekker seg ut fra borgens nordvestlige side, slo håndverkere og handelsmenn seg ned, og etterhvert utviklet deres bosettinger seg til byen Torgau.
Bygningskomplekset ble oppført over lang tid og fremstår følgelig som ganske uregelmessig. Slottets eldste bevarte del er Albrechtsbau, som ble fullført i 1485. Deretter kom Johann Friedrich-fløyen med den utvendige vindeltrappen. Til slutt ble den nordvestlige boligdelen oppført, hvor også slottskapellet finnes. Kapellet ble innviet av Martin Luther i 1544. 

Slottets blomstringstid var første halvdel av 1500-tallet, da den gamle borgen ble omdannet til et renessanseslott.  Det var kurfyrstene i den ernestinske linje av Wettin, som under ledelse av Kon­rad Pflü­ger, bygget slottet ut til sin residens. Johann Fredrik I av Sachsen gjorde Torgau og slottet til et politisk sentrum for reformasjonen. I Torgau ble den augsburgske bekjennelse formulert. 

Etter slaget ved Mühlberg mellom Karl V og Det schmalkaldiske forbund i 1547, kom Johann Fredrik I av Sachsen i fengsel, og slottet mistet sin politiske betydning. Kurverdigheten gikk over til den albertinske gren av Wettindynastiet, ved Moritz av Sachsen. Det fortsatte likevel å være residens for de saksiske kurfyrstene til innpå 1600-tallet. Luthers hustru Katharina von Bora døde i Torgau 1552. 

Etter sjuårskrigen forfalt slottet, og ble inntil 1815 brukt som prøyssisk kaserne. Etter Napoleonskrigene kom Torgau under Preussen, men ved grunnleggelsen av Fristaten Sachsen ble byen igjen saksisk.

Idag er slottet sete for landråden, den administrative leder av landkretsen.

## Trappehuset (Großer Wendelstein)
Det utvendige trappehuset (tysk: Großer Wendelstein) med vindeltrappen (tysk: Wendeltreppe) regnes som et av Tysklands mest sentrale byggverk.Trappen er oppført i en selvbærende konstruksjon, som bare lett støtter seg på de utvendige, slanke og vertikale søylene. Over trappen finnes en hvelving som hviler på søylene, samtidig som den hindrer søylene å falle sammen.

## Referanser


## Eksterne lenker
*
Carterornis

* se inndeling!

***Carterornis*** er ei slekt i monarkfamilien (Monarchidae) som tilhører underfamilien Monarchinae (monarker og nære slektning). Slekten teller fire arter, og alle er trelevende. De lever på de små Sundaøyer, Molukkene, Ny-Guinea og langs østkysten av Australia.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
****** *[[Carterornis]]*
******* *[[gullmonark|C. chrysomela]]*, gullmonark
******* *[[hvitøremonark|C. leucotis]]*, hvitøremonark
******* *[[hvithodemonark|C. pileatus]]*, hvithodemonark
******* *[[hvitkronemonark|C. castus]]*, hvitkronemonark

## Referanser




## Eksterne lenker
*
Midthordland Fotballkrets

**Midthordland Fotballkrets** (stiftet 19. februar 1933) er en tidligere krets i Norges Fotballforbund.

Kretsen ble dannet da Hordaland Fotballkrets ble delt i Midthordland Fotballkrets og Sunnhordland Fotballkrets i 1933. Midthordland FK ble slått sammen med Bergen Fotballkrets i 1969.

## Kretsens ledere
* Arthur Rogde, FK Voss (1933–1936)
* Ole Bratland, Draug (1937–1939)
* M. Tøsdal, Fana IL (1940–1946)
* Kristian Holgersen, Florvåg (1947–1951)
* Øyvind Lotsberg, Eidsvåg IL (1952–1954)
* Alf Johannesen, Os Turn (1955–1957)
* Vigleik Vabø, Kråkenes (1958–1961)
* Jon Ystås, Voss (1961)
* Alf Johannesen, Os Turn (1962–1963)
* Håkon Lund, Fana IL (1963–1964)
* Øivind Askeland, Arna (1965)
* Magne Lunde, Os Turn (1966–1968)

## Referanser


## Kilder
*
Bergen Fotballkrets

**Bergen Fotballkrets** er en tidligere krets i Norges Fotballforbund.

Bergen Fotballkrets var den første fotballkretsen i fylket, og ble stiftet 7. april 1911. Hordaland Fotballkrets ble stiftet 29. januar 1921. Hordaland FK ble delt i Midthordland Fotballkrets og Sunnhordland Fotballkrets i 1933. Midthordland FK ble slått sammen med Bergen Fotballkrets i 1969. Denne kretsen fikk da navnet *Bergen og Omegn Fotballkrets*. I 1988 ble Bergen og Omegn og Sunnhordland slått sammen, og dannet (igjen) Hordaland Fotballkrets.

## Kretsens ledere
* Christen K. Gran, SK Brann (1911)
* Andreas Stampe, SK Brann (1912–1914)
* Karl Hjelmeland, Drott (1915)
* John Johnsen, SK Brann (1916)
* Gerhard Gran, SK Brann (1917)
* Christen K. Gran, SK Brann (1918)
* John Johnsen, SK Brann (1919)
* Fredrik Schieldrop, Minde IL (1920)
* Sverre Jensen, Nornen (1921–1926)
* Bjarne Wærø, Hardy (1927–1931)
* Olaf Olsen, Årstad IL (1932–1934)
* Birger Bjordal, Djerv (1935–1937)
* Omar Sletten, Hardy (1938–1940)
* Ragnar Juell Morken, Nordnes IL (1946–1952)
* Per Pedersen, IL Sandviken (1953–1961)
* Reidar Christiansen, Årstad IL (1962–1964)
* Carl J. Pedersen, SK Trane (1965–1971)
* Magne Lunde, Os Turn (1972–1976)
* Frank Skadal, SK Brann (1977–1980)
* Jan Scheie, Ny-Krohnborg (1981–1984)
* Per Thorsen, Årstad IL (1985–1987)

## Referanser


## Kilder
* 
* Ragnar Madsen: *Bergen fotballkrets 50 år: 1911-1961*.
Skatteoverveltning

**Skatteoverveltning** eller **skatteinsidens** er i velferdsøkonomi et begrep for hvem som i siste instans bærer byrden av skatter og avgifter – produsenter eller konsumenter. Et sentralt poeng i denne sammenheng er at skattebyrden ikke nødvendigvis ligger på dem som faktisk betaler inn skatten eller avgiften, men på den gruppen som mister mest av sin overskytende betalingsvilje (produsent- eller konsumentoverskudd) sammenlignet med hva som ville vært situasjonen uten skatten eller avgiften. Hvem som bærer skattebyrden, avhenger derfor av etterspørselens priselastisitet og tilbudets priselastisitet.

Når tilbudet er mer priselastisk enn etterspørselen, er det konsumenten som bærer den største delen av skattebyrden. Det motsatte er tilfellet hvis etterspørselen er mer priselastisk enn tilbudet – da er det produsenten som bærer den største delen av skattebyrden. 

Poenget med at skattebyrden ikke behøver ligge på den som betaler inn skatten, kan illustreres med en skatt på utleie av bolig. Her er det utleier som betaler inn skatten, men hvis utleieren kan øke leien når skatten innføres, veltes noe av (eller hele) skatten over på leietageren. Det er imidlertid ikke mulig å velte noe særlig over på leietageren hvis vedkommende er veldig prisfølsom, for da vil utleieren fort miste leietageren om leien går opp.

## Fotnoter


## Referanser


## Litteratur
* McConnell, Campbell R.; Brue, Stanley L.; Flynn, Sean M. (2009). *Economics: Principles, Problems, and Policies* (18. utgave). New York: McGraw-Hill.
Meltzer (slekt)

**Meltzer** er en norsk slekt med tysk opphav. Den kom til Bergen i siste halvdel av 1600-tallet. Navnet kommer av tysk/jiddisch for en som brygger malt og øl. 

*Clamer Eberhard Meltzer, borger i Bergen 1690.
**Friderich Meltzer (1718–)
***Clamer Eberhard Meltzer (1745–1815) g. Henrikke Stoltz
****Fredrik Meltzer (1779–1885) eidsvollsmann, g. Margrethe Stub 
*****Emmicke Meltzer (1803–78) g. stadsmegler Johan Wallem
******Ingeborg Wallem (1831–1902) g. Fredrik Gade av Gade (slekt)
*******Fredrik Gade (1855–1933) patolog
*******Herman Gerhard Gade (1870–1953) overlege, g. Alvide Pedersen
******Fredrik Meltzer Wallem (1837–1922) fiskeriinsp., g. Louise Adelaide Barbe (1844–1904)
*******Fredrik B. Wallem (1877–1945) kunsthistoriker
*****Harald Meltzer (1814–62) polis og journalist, g. Karen Lasson, datter av P C Lasson.
*****Oscar Meltzer (1822–1904) amtsing., toller, g. Anna Catinka Heyerdahl
******Lauritz Meltzer (1861–1943) ing., forretningsmann som etablerte Meltzerprisen
******Lydia Meltzer (1866–1954) g. Leif Nielsen
*******Trygve Nielsen (1887–1861) g. Signe Mørch
********Harald Meltzer (1921–93)
*********Cecilie Meltzer (1953–) tekstilkunstner.

Fredrik Meltzer.jpg | Fredrik Meltzer (1779–1885) eidsvollsmann
Harald Meltzer.png | Harald Meltzer (1814–62) polis og journalist
FredrikGeorgGade-pathologist-OB.F04672b.jpg | Fredrik Gade (1855–1933) patolog
OB.F14647d Herman Gerhard Gade.jpg | Herman Gerhard Gade (1870–1953) overlege
FredrikWallem.jpg | Fredrik B. Wallem (1877–1945) kunsthistoriker

## Andre Meltzere
*Christine Meltzer (1974–), svensk sangerinne

Christine Meltzer.jpg | Christine Meltzer (1974–), svensk sangerinne

## Referanser

## Litteratur
*
*Clamer Eberhard Meltzer/Anna Meltzer*Optegnelser af Familien Meltzers Stamfader i Norge, Clamer Eberhard Meltzer og Hustru Anna f. Ham̄eken*, 14 sider.
Chondrocephalus

***Chondrocephalus*** er en slekt av store, tropiske, biller som lever i død ved. De tilhører familien Passalidae.

## Utseende
Middelsstore til nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Forleggene har små tenner langs det meste av yttersiden.

## Levevis
Disse artene lever i skog, der de gnager i død ved. De finnes helst i tåkeskog mellom 900-2400 meter over havet. Slekten er den eneste gruppen av Passalidae som finnes utenfor tropiske og subtropiske områder.

## Utbredelse
Slekten er utbredt i Mellom-Amerika, fem av de seks artene forekommer i Mexico. Slekten forekommer også i Guatemala og El Salvador.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae 
***** Underfamilien Passalinae Leach, 1815
****** Stammen Proculini
******* Slekten ***Chondrocephalus*** Kuwert, 1896
******** *[[Chondrocephalus debilis]]* (Bates, 1886)  
******** *[[Chondrocephalus gemmae]]* Reyes-Castillo & Castillo, 1986  
******** *[[Chondrocephalus granulifrons]]* (Bates, 1886)  
******** *[[Chondrocephalus granulum]]* Kuwert, 1897  
******** *[[Chondrocephalus purulensis]]* (Bates, 1886)  
******** *[[Chondrocephalus salvadorae]]* (Schuster, 1989)

## Eksterne lenker
* 
* Sjekkliste over Passalidae fra Mexico
* Oversikt over artene
* Oversikt over artene
Saltets pris

**Saltets pris** (org: *The Price of Salt*) er en bok skrevet av Patricia Highsmith, men ble først publisert under hennes dekknavn Claire Morgan. Saltets pris fikk også nytt navn i senere tid og er nå kjent som Carol.

Carol handler om en ung jente som jobber i en lekebutikk med navn Therese. En dag møter hun en eldre kvinne med navn Carol og de forelsker seg. Carol er i midten av en skilsmisse og de har begge mye å miste.

Boken ble oversatt til norsk Ika Kaminka og gitt ut av Pax i 2003.
Grenland Fotballkrets

**Grenland Fotballkrets** er en tidligere krets i Norges Fotballforbund.

Grenland Fotballkrets ble skilt ut fra Vestfold Fotballkrets 12. mai 1907.

I 1915 ble kretsen delt i to, da klubbene i Øvre Telemark gikk ut og dannet Telemarkens Fotballkrets. De to kretsene ble i 1920 samlet til Telemark Fotballkrets, men i 1923 ble kretsen igjen delt i Grenland Fotballkrets og Øvre Telemark Fotballkrets.

Grenland Fotballkrets og Øvre Telemark Fotballkrets ble slått sammen til Telemark Fotballkrets i 1967.

## Ledere

### Formenn i Grenland Fotballkrets (1907–1919)
* 1907–1908: Ludvig Forvald, 
* 1909–1910: Carl Christiansen, Urædd
* 1911: S. Svensson, Larvik Turn
* 1912: Guttorm Hol, 
* 1913–1916: Hans Fjeld, Urædd
* 1917: Øivind Stensrud, 
* 1918–1919: Otto Christiansen, Fram Larvik

### Formenn i Grenland Fotballkrets (1923–1966)
* 1923–1925: Per Bryhne, Urædd
* 1926–1931: Berdon Rohde, 
* 1932–1933: Per Bryhne, Urædd
* 1934–1936: Kristen Barth, Pors
* 1937–1939: Alf Wesseltoft, 
* 1940: Hardy Bjercke, Urædd
* 1946–1951: Halvor Teksten, Pors
* 1952–1966: Rolf Gulliksen, Urædd

## Kilder
* 
* Ingvar Skobba (2005): *Telemark-Fotball! Telemark fotballkrets 100 år 1905 - 2005*. Bø i Telemark: Varsko forlag. ISBN 8299332265.
Øvre Telemark Fotballkrets

**Øvre Telemark Fotballkrets** er en tidligere krets i Norges Fotballforbund.

Kretsen ble dannet i 1915 da klubbene i Øvre Telemark gikk ut av Grenland Fotballkrets og dannet Telemarkens Fotballkrets. 
De to kretsene ble i 1920 samlet til Telemark Fotballkrets, men i 1923 ble kretsen igjen delt i Grenland Fotballkrets og Øvre Telemark Fotballkrets.

Grenland Fotballkrets og Øvre Telemark Fotballkrets ble slått sammen til Telemark Fotballkrets i 1967.

## Kretsens ledere
**Formenn i Telemarkens Fotballkrets (1915-1920):**
* Johannes Øien, Snøgg (1915)
* Johs. Sagafoss, Skotfoss (1916)
* B. Lie, Snøgg (1917)
* Nils Larsson, Kjapp Rjukan (1918–1919)

**Formenn i Øvre Telemark Fotballkrets (1923-1966):**
* Magnus Jacobsen, Snøgg (1923–1926)
* Aksel Skogstad, Snøgg (1927–1930)
* Magnus Jacobsen, Snøgg (1931–1934)
* D. Munch-Andersen, Snøgg (1935)
* Magnus Jacobsen, Snøgg (1936)
* Lars Svarstad, Snøgg (1937–1960)
* Knut Hogga, Skade (1961–1963)
* Roar Eriksen, Snøgg (1964–1966)

## Kilder
* 
* Ingvar Skobba (2005): *Telemark-Fotball! Telemark fotballkrets 100 år 1905 - 2005*. Bø i Telemark: Varsko forlag. ISBN 8299332265.
Protomocoelus

***Protomocoelus*** er en slekt av biller som lever i død ved. De tilhører gruppen skarabider (Scarabaeoidea).

## Utseende
Middelsstore, langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

## Utbredelse
Slekten lever på Ny-Guinea, Molukkene og Salomonøyene og i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Macrolininae
****** Slekten ***Protomocoelus*** Zang, 1905
******* *[[Protomocoelus australis]]* (Boisduval, 1835)
******* *[[Protomocoelus heynei]]* (Kuwert, 1891)
******* *[[Protomocoelus labrinotus]]* (Kuwert, 1891)
******* *[[Protomocoelus otiosus]]* (Kuwert, 1898)
******* *[[Protomocoelus schraderi]]* (Kuwert, 1898)
******* *[[Protomocoelus solomonis]]* (Kaup, 1871)
******* *[[Protomocoelus sternbergi]]* Zang, 1905
******* *[[Protomocoelus triumphator]]* (Zang, 1904)

## Eksterne lenker

* Oversikt over artene
*
Mayrornis

* se inndeling!

***Mayrornis*** er ei slekt i monarkfamilien (Monarchidae) som tilhører underfamilien Monarchinae (monarker og nære slektning). Slekten teller tre arter, og alle er trelevende og endemiske for Salomonøyene og Fiji.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
****** *[[Mayrornis]]*
******* *[[vanikoromonark|M. schistaceus]]*, vanikoromonark
******* *[[ogeamonark|M. versicolor]]*, ogeamonark
******* *[[skifermonark|M. lessoni]]*, skifermonark

## Referanser




## Eksterne lenker
*
«St. Raphael» (fly)

**«St. Raphael»** var et  Fokker F.VII monoplan brukt i 1927 i et forsøk på en transatlantisk flyvning fra England til Canada som det første til å krysse Atlanterhavet fra øst til vest. Prinsesse Anne av Löwenstein-Wertheim-Freudenberg som finansierte foretaket fulgte som passasjer. Flyet forlot RAF Upavon, Wiltshire kl 7:30  den 31. august 1927 med Frederick F. Minchin og Leslie Hamilton som besetning. «ST. Raphael»s siste bekreftede posisjon var vest for Irland, om lag 1&nbsp;200 miles fra Upavon kl 21:44, observert fra  SS «Josiah Macy». Etter flere resultate søk og ubekreftede rapporter var verken flyet eller de ombord sett igjen.

## Se også
* «Old Glory»
## Referanser
«Old Glory» (fly)

**«Old Glory»** var en Fokker F.VII, enmotors monoplan som ble brukt i 1927 i et forsøk på en transatlantisk flyvning fra New York, USA  til Roma, Italia. Flyvningen var sponset av William Randolph Hearst som reklame for sin avis, *[[New York Daily Mirror]]*. Flyet skulle egentlig starte fra Roosevelt Field, New York, men på grunn av vekten ble en lenger flystripe i Old Orchard Beach, Maine benyttet.

Den 6. september 1927 tok «Old Glory» av fra Old Orchard Beach, Maine for Roma. Det ble fløyet av James DeWitt Hill, med Lloyd W. Bertaud som telegrafist og *[[New York Daily Mirror]]* redaktør Philip Payne som passasjer. Bertaud rapporterte over radio kl. 14.55 at alt var bra, men kl. 15.55 rapporterte han problemer med det tungt lastede flyet. «Old Glory» var sist sett av «California» kl. 23.57 samme dag, 550 km øst av Cape Race, Newfoundland.

Kl. 03.57 og 04.03 sendte flyet ut nødsignal. Nærmeste skip var  «Transylvania», som triangulerte posisjonen etter de to nødsignalene og satte kurs mot den antatte posisjon, 110 km unna. været var dårlig med sterk vind og regn da «Transylvania» kom frem etter fem timer. Ytterligere fire skip sluttet seg til søket, men etter tretti timer ble det avlyst. Hearst leide SS «Kyle» til å lete på nytt, og den 12. september fant de vraket av flyet, men ingen tegn til de ombord. Det eneste som ble funnet var en 10 meter lang seksjon av vingen som ble funnet 1100 km øst for Cape Race. 

## Se også
*«St. Raphael» (fly)
## Referanser


## Eksterne lenker
* newenglandaviationhistory.com: "The Loss Of The Old Glory – 1927"
James Hill

**James DeWitt Hill** (født 2. mars 1882, død 7. september 1927) var en amerikansk flyver.

Hill studerte for å bli ingeniør ved Cornell University, men etter tre år måtte han forlate skolen på grunn av dårlig helse. Han lyktes i få ansettelse som ingeniør i Portland Oregon, der han lærte seg å fly i 1913. På rent slump ble han instruktør som endatil lærte Lloyd Wilson Bertaud å fly.

Etter første verdenskrig ble han ansatt som testpilot og selger hos Curtiss Aircraft Company. I sin tid hos Curtiss var han den eneste piloten som ikke skadet noe fly, ikke en eneste ripe. I 1916 ble han sjef for den statlige flyskolen ved Scott Field og St. Charles School. I en periode hadde han rekord på strekningen Buffalo–New York med tiden 3 timer og 20 minutter.

1. juli 1924 ble han ansatt som postflyver. Han var flere år eldre enn de andre pilotene som ble ansatt samtidig, men samtidig hadde han en større flyerfaring. De første månedene fløy han mellom Cleveland i Ohio og Hazelhurst i New York, og senere kom han til å trafikkere linjen Cleveland–Hadley Field i New Jersey. På flyvningene til Hadley Field utviklet han en egen metode for navigering ettersom han ikke stolte på instrumentene. En tent sigar rakk fra Cleveland til Mercer i Pennsylvania. Da visste han att han kunne fly ned gjennom skydekket uten å treffe på en fjelltopp. Neste etappe til Hadley Field krevde 3 og to femtedels sigarer. Da han hadde kjederøkt den mengden fløy han gjennom skylaget og var rett over flyplassen. Da statsforvaltningen i USA sluttet med postflyvning den 11. august 1927 forlot også Hill stillingen som postflyver. I de årene han fløy post logget han 1828 flytimer.

Sammen med Lloyd Bertaud besluttet han å gjennomføre en flyvning over Atlanterhavet for å vinne Orteig-prisen. Mens de la planer landet Charles Lindbergh i Paris. Ettersom prisen allerede var tatt, bestemte de seg for å gjøre en lengre flyvning enn Lindbergh, med start i New York og målgang i Roma Italia.

Med økonomisk støtte fra avismannen William Randolph Hearst kunne de kjøpe en Fokker F.VII som ble døpt «Old Glory». De flyttet startplassen til Orchard Beach Maine der flyet ble klargjort av Bertaud og Hill. Som passasjer fulgte journalisten og Hearsts representant Philip Payne fra *[[New York Daily Mirror]]*. De startet ved lunchtid 6. september 1927. Like før midnatt ble flyet observert av et fartøy øst for Cape Race Newfoundland. Rundt kl. 4 på morgenen hørte et fartøy et nødanrop fra flyet. Flyet var utrustet med en vanntett radiosender som kontinuerlig sendte flyets kallesignal (WRHR - William Randolph Hearst). Tanken var at man med senderen skulle kunne følge flyets ferd. Nå kom den til nytte for å lokalisere hvor flyet var havarert. Da de første fartøyene kom fram til det antatte havaristed fantes ingen spor etter flyet eller bestning og passasjer. Ettersom det blåste opp til storm ble søket avbrutt. Den 12. september sendte Hearst ut fartøyet SS «Kyle» for å lete etter spor og overlevende, men lyktes bare i å finne noen vrakdeler fra flyet, men ingen spor etter besetningen og Payne.

Flyplassen Latrobe i Pennsylvania ble i 1927 oppkalt etter James DeWitt Hill.

## Eksterne lenker
*
Lloyd Bertaud

**Lloyd W. Bertaud** (født 20. september 1895 i Alameda i California i USA, død 6. september 1927 i Atlanterhavet) var en amerikansk flyver.

## Liv og virke
Bertaud arbeidet som test- og prøveflyver, blant annet for Junkers-Larsen-selskapet. Han og Edward Stinson satte den 29. desember 1921 verdensrekord i utholdninghetsflyvning uten tankning over Roosevelt Field på Long Island. Pilotene brukte et Junkers-Larsen JL-6 monoplan. Flytiden ble på 26 timer, 19 minuter og 35 sekunder til de ble tvunget ned på grunn av snøstorm over New York.   

Den 16. november 1924 ble han ansatt som postflyver med fast plassering i Cleveland i Ohio. Han forlot stillingen som postflyver 2. juli 1927 for å sammen med Clarence Chamberlin gjennomføre en flyvning over Atlanterhavet. I de år han fløy post logget han 1&nbsp;443 flytimer.
 
Chamberlin og Bertaud planla å fly et et fly som ble døpt «Columbia». Flyet var et enmotors monoplan konstruert av Giuseppe Bellanca. Målet var å gjennomføre den første non-stopflyvningen mellom New York og Paris og vinne Orteigprisen. Startplassen, Roosevelt Field, ble valgt som base fremfor to konkurrerende alternativer. De tre ventet på bedre vær. Tidig på morgenen den 20. mai 1927 var det en pilot som syntes at været hadde klarnet nok. Klokken 7,45 startet Charles Lindbergh med sin «Spirit of St. Louis» på sin tur til Paris. (Chamberlin genomførte flyvningen med sin Bellanca, og Charles Levine landet i Eisleben i Tyskland, mens Bertaud hoppet av forsøket.)

Sammen med James DeWitt Hill bestemte de seg for å gjøre en lengre flyvning enn Lindbergh, med start i New York og målgang i Roma i Italia. 

Med økonomisk støtte av avismannen William Randolph Hearst kunne de kjøpe en Fokker F.VII  som de døpte «Old Glory». De flyttet startplassen til Orchard Beach i Maine hvor flyet ble klargjort av Bertaud og Hill. Som passasjer fulgte journalisten og Hearsts representant, Philip Payne fra avisen New York Daily Mirror. 

Man startet ved lunchtid 6. september 1927. Like før midnatt ble flyet sett fra et fartøy øst for Cape Race i Newfoundland. Runt kl. 4 på morgenen hørte et fartøy et nødanrop fra flyet. Flyet var utstyrt med en vanntett radiosender som kontinuerlig sendte ut flyets kallesignal (WRH - William Randolph Hearst). Tanken med senderen var at man skulle kunne følge flyets ferd. Nå kom den til å bli brukt for å lokalisere hvor flyet hadde havarert. Da det første fartøyet kom fram til den antatte plassen for havariet fant man ingen spor etter flyet eller besetning og passasjeren. Ettersom det blåste opp til storm ble søket avbrutt. 

Den 12. september sendte Hearst ut fartøyet SS «Kyle» for å lete etter spor og overlevende. Man lyktes å finne noen vrakdeler fra flyet, men ingen spor etter besetning eller Payne.

## Referanser
Våre dansende døtre

***Våre dansende døtre*** (originaltittel: *Our Dancing Daughters*, er et amerikansk stumfilmdrama fra 1928 regissert av Harry Beaumont, med Joan Crawford og John Mack Brown i hovedrollene.

## Handling
Diana Medford er tilsynelatende flamboyant og populær, men innvendig er hun fremdeles dydig og idealistisk. Hun er flere ganger nedlatende ovenfor foreldrene sine, ved å fortelle dem å ikke være ute om kvelden alt for seint. Hennes beste venninne Ann er derimot bare interessert i velstående gutter, og er like amoralsk som moren sin.

Diana og Ann er begge tiltrukket av Ben Blaine. Men han velger å gifte seg med Ann, som har løyet om sine egne dyder. Bea, en felles venninne av Diana og Ann, møter og gifter seg med en velstående frier ved navn Norman som elsker henne. Diana blir fortvilet en stund over ekteskapene til vennene hennes, med tvilsom fortid. Hun bestemmer seg for å reise bort en stund.

Bea arrangerer derfor en bon voyage-fest ved yacht-klubben. Men Ben nekter å delta på festen, og dette får Ann også til å takke nei. Samme kveld håper Ann å møte den nye kjæresten sin, Freddie, men forteller ektemannen sin at hun ønsker å besøke sin syke mor. Når moren hennes ringer (og Ben innser at Ann har løyet for ham igjen) oppstår det en intens krangel, og Ann stormer ut for å møte Freddie. Ben bestemmer seg derfor for å stikke innom festen, hvor han og Diana endelig innser kjærligheten til hverandre. Men Diana ønsker fremdeles å reise sin vei.

## Medvirkende
* Joan Crawford som Diana "Di" Medford
* John Mack Brown som Ben Blaine
* Nils Asther som Norman
* Dorothy Sebastian som Beatrice "Bea"
* Anita Page som Ann "Annikins"
* Kathlyn Williams som Anns mor
* Edward J. Nugent som Freddie 
* Dorothy Cumming som Dianas mor
* Huntley Gordon som Dianas far
* Evelyn Hall som Freddies mor
* Sam De Grasse som Freddies far

## Referanser


## Eksterne lenker
*
Nils Asther

**Nils Anton Alfhild Asther** (født 17. januar 1897 i Sankt Matteus forsamling i København, død 13. oktober 1981 i Farsta i Stockholm) var en svensk skuespiller. 

## Filmer (i utvalg)
*1916 – *[[Vingarne]]*
*1920 – *[[Gyurkovicsarna]]* 
*1923 – *[[De fire paa hybelen (film)|De fire paa hybelen]]* (Norrtullsligan)
*1926 – *[[Piker, vin og sang (stumfilm)|Piker, vin og sang]]* (Das süße Mädel)
*1926 – *[[Den gyldne sommerfugl]]*
*1928 – *[[Kosakkene (film)|Kosakkene]]*
*1928 – *[[Våre dansende døtre]]* (Our Dancing Daughters)
*1929 – *[[Ville orkidéer]]* (Wild Orchids)
*1929 – *[[Den nye moral]]* (The Single Standard)
*1932 – *[[Den siste natt]]* (Letty Lynton)
*1932 – *[[General Yens bitre te]]* (The Bitter Tea of General Yen)
*1933 – *[[Eros leker]]*
*1933 – *[[Hans høihet kammertjeneren]]*
*1945 – *[[Lassies sønn]]* (Son of Lassie)
*1960 – *[[Når mørket faller på (film fra 1960)|Når mørket faller på]]* (När mörkret faller)

## Referanser


## Eksterne lenker
*
Gade (slekt)

**Gade** er et etternavn brukt i Norge.
## Tysk opphav
Den ene Gadeslekten kommer fra Lüneburg i Tyskland.

*Fredrik Georg Gade (1746–76), flyttet til Norge, landkirurg i Vest-Finnmark 1774.
**Fredrik Gade (1777–1839) branndirektør i Trondheim
***Fredrik Georg Gade (1807–59) kjøpmann i Bergen, kjøpte Frogner hovedgård i 1848, g. Anne Brunchorst (1794–1853) av Brunchorst (slekt)
****Fredrik Georg Gade (1830–1905) konsul g. Ingeborg Wallem av Meltzer (slekt)
*****Fredrik Gade (1855–1933) patolog som etablerte Gades Institutt
*****Emma Gade (1856–1946) g. arkeolog Anders Lorange
******''Se Lorange (slekt) for efterkommere
*****Herman Gerhard Gade (1870–1953) overlege, g. Alvide Pedersen
******Anna Gade (1900–77) g. konsul Arent Wittendorph Greve (1892–1950) av Greve (slekt)
*******Tim Greve (1926–86) diplomat og redaktør VG g. med Marit Nansen, datter av Odd Nansen
*******Egil Gade Greve (1930–) direktør i Bergen Bank
****Herman Andreas Gade (1831–77) kabinettskammerherre, marinekaptein, g. Ida Rehbinder.
*****Fredrik Georg Gade (f. 1860), gårdbruker
*****Gustaf Christian Oscar Rehbinder Gade (1863–1926) kommandør i marinen
*****Oscar Fredrik Gade (f. 1869)
*****Herman Fredrik Gerhard Rehbinder Gade (1870–1939), cand.philos., redaktør
****Gerhard Gade (1834–1909) USAs konsul i Norge, g. Helen Allyne fra Cambridge, Massachusetts
*****Fredrik Herman Gade (1871–1943) minister i Rio de Janeiro, g. Alice King
******Gerhard Gade (1898–) diplomat
******Alice Gade (1899–1960), ga navn til Alice Gade-fjellet, g. byråsjef Egil Anker Morgenstjerne Holmboe av Holmboe (slekt)
*****John Allyne Gade (1875–1955) arkitekt og kommandør i US Navy, g. Ruth Sibley som ga navn til Mount Ruth Gade ved Sørpolen

Fredrik Georg Gade - Oslo Museum - OB.F23962.jpg | Fredrik Georg Gade (1807–59) kjøpmann, eier av Frogner hovedgård
OB.NW8138_Gade.jpg | Gerhard Gade (1834–1909) konsul for USA, bestyrer av Frogner hovedgård. Byste av Anders Svor
FredrikGeorgGade-pathologist-OB.F04672b.jpg | Fredrik Gade (1855–1933) patolog
HermanFredrikGade-1871-1943.jpg | Fredrik Herman Gade (1871–1943) minister i Rio
OB.F14647d Herman Gerhard Gade.jpg | Herman Gerhard Gade (1870–1953) overlege
Frogner Hovedgård 20090208.jpg | Frogner hovedgård i familiens eie 1848–96


## Andre Gade
*Niels W. Gade (1817–90) dansk komponist
*Jacob Gade (1897–1963), dansk fiolinist som komponerte Tango Jalousie
*Liv Gade (1951–) bokinspirator

Niels W. Gade.jpg | Niels W. Gade (1817–90) dansk komponist
Jacob Gade memorial plate detail.JPG | Jacob Gade (1897–1963), dansk fiolinist

## Referanser
Aust-Agder Fotballkrets

**Aust-Agder Fotballkrets** er en tidligere krets i Norges Fotballforbund.

Kretsen ble stiftet 30. november 1919 da *Sørlandske Fotballkrets* ble delt i Vest-Agder Fotballkrets og Aust-Agder Fotballkrets.

I 1971 ble de to kretsene slått sammen til Agder Fotballkrets.

## Kretsens ledere
* Harald Maurstad, IK Grane (1920–1924)
* Willy Pedersen, IK Grane (1925–1927)
* Bernh. Berthelsen, IK Grane (1928)
* Alf Nøklegaard, IK Grane (1929)
* Trygve Jørgensen, Steady (1930–1934)
* Sigurd Jarandsen, Kragerø TIF (1935–1940)
* E. Zachariassen, Arendal BK (1946)
* Olaf Tengelsen, IK Grane (1947–1949)
* Finn Olsen, FK Jerv (1949–1953)
* Tore Rieber, Nedenes (1954–1955)
* Leif Petter Halvorsen, IK Grane (1956–1961)
* Baard Heggen, FK Jerv (1962–1967–?)

## Referanser


## Kilder
*
Vanuatumonark

**Vanuatumonark**  (*Neolalage banksiana*) er en fugl i  monarkfamilien (Monarchidae) og eneste art i slekten ***Neolalage***. Arten er monotypisk og endemisk for Banksøyene (sør til Éfaté) i Vanuatu. Vanuatumonarken tilhører underfamilien Monarchinae, som består av monarker og nære slektninger.

## Biologi
Arten blir omkring  lang og har hvitt hode med sort isse og nakke, som ender på ryggen i ei sort skulderkappe som når helt rundt og ender i et bånd under den hvite strupen. Resten av kroppen er dekt med gule fjær, men både skuldrene og vingene, og spesielt håndsvingfjærene, har innslag av sort og hvitt. Stjerten er sort, men gul ved roten og ytterst. Nebbet, øynene og de undre ekstremitetene er sorte. Hunnen ligner hannen, men er dusere. Hun har også mindre hvitt på vingene.

Vanuatumonarken er standfugl og trives i primærskog og sekundærvekst i høyder fra havnivået og opp til cirka . Den er vanlig i villahager, overgrodde plantasjer og fuktig krattskog.

Arten hekker i perioden august–januar. Redet er skålformet og plasseres gjerne  over bakken. Hunnen leger 2 egg, som er hvitaktige til kremfargede med rødbrune til purpurfargede spetter i den tykkeste enden, men lite er kjent om inkubasjonstiden og tiden etter klekking.

## Inndeling
Inndelingen av monarker følger HBW Alive og er i henhold til Coates *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Monarchidae, monarkfamilien
***** Monarchinae, (monarker og nære slektninger)
****** *[[vanuatumonark|Neolalage]]*
******* *[[vanuatumonark|N. banksiana]]*, vanuatumonark

## Referanser




## Eksterne lenker
*
Eugenia Malinnikova

**Eugenia Malinnikova** (født 23. april 1974 i St. Petersburg, Russland) er en russisk matematiker og forsker. Hun er professor ved Institutt for matematiske fag, NTNU. Hennes forskingsinteresser er: potensialteori; elliptiske partielle differensialligninger; kompleks og harmonisk analyse.

Malinnikova har en phd.-grad i matematikk (1999) fra Statsuniversitetet i St. Petersburg.

Hun ble tilknyttet Institutt for matematiske fag, NTNU i 2001, i første omgang som postdoktor (2001–2003). Fra 2004 ble hun ansatt som førsteamanuensis samme sted, og fra 2016 er hun ansatt som professor ved instituttet.

I 2017 ble hun tildelt Clay Research Award, som den første ved noe norsk universitet. Hun har samarbeidet med matematikeren Aleksandr Logunov ved universitetet i Tel Aviv, og mottar prisen sammen med ham.

Allerede som svært ung utmerket hun seg innenfor matematikk. Da hun var 14 år, vant hun konkurransen Leningrad matematikkolympiade, i klassen for dem som var et år eldre enn henne. Hun kvalifiserte seg dermed til den nasjonale matematikkolympiaden, og etter å ha vunnet førstepris også der, ble hun tatt ut til det sovjetiske laget som deltok i Den internasjonale matematikkolympiaden (IMO). Hun var to år yngre enn resten av laget. Hun vant gullmedalje både første gang hun deltok, i 1989, og i de to påfølgende årene. I 1989 var hun ett poeng fra å ha alt rett, mens hun både i 1990 og 1991 hadde «perfect score».

## Bibliografi

## Referanser


## Kilder
* 
* Malinikovas profilside, med CV, på NTNU.no
CSM București

** CSM București** (**C**lubul **S**portiv **M**unicipal) er en profesjonell kvinnelig håndballklubb fra București, Romania, som spiller i Liga Națională og i Mesterligaen i håndball for kvinner. I 2015/16-sesongen vant laget EHF Women's Champions League.

## 2017/2018-sesongen
Spillere som forlot klubben: Carmen Martín og Linnea Torstenson.  Cristina Vărzaru la opp. Nye spillere ble Cristina Neagu (årets beste spiller i verden i 2016),  Amanda Kurtović, Marit Malm Frafjord, Nathalie Hagman. Ny trener ble Helle Thomsen.

## Spillerstall
### 2019/2020-sesongen

;Målvakter:
* 1  Mădălina Ion
* 12  Andreea Chetraru
* 16  Denisa Dedu
* 87  Jelena Grubišić
;Venstre kant: 
* 5  Iulia Curea kaptein
* 19  Bianca Marin
* 96  Itana Grbić
;Høyre kant:
* 4  Carmen Martín
* 32  Ionela Leuștean
* 89  Laura Chiper
;Linjespiller: 
* 9  Ștefania Jipa
* 72  Dragana Cvijić
* 77  Crina Pintea  

;Venstre back:
* 8  Cristina Neagu
* 11  Gabriela Perianu
* 14  Bianca Bazaliu
* 20  Claudia Constantinescu
* 27  Linnea Torstenson
;Playmaker:
* 7  Andrea Lekić
* 17  Elizabeth Omoregie
;Høyre back:
* 15  Andrea Klikovac

### Trenere

## Meritter
### Romania

***Liga Națională**:
** *Mester* (3): Liga Națională 2014-2015, 2015-2016, 2016-2017
** *Bronsemedalje*: Liga Națională 2010-2011
***Cupa României**:
** *Vinner*: Cupa României 2015-2016
***Finalist*: Cupa României 2014-2015
***Supercupa României**:
** *Vinner*: Supercupa României 2015-2016
***Finalist*: Supercupa României 2014-2015

### Europa
***[[EHF Champions League|EHF Women's Champions League]]**:
** *Vinner* (1): EHF Women's Champions League 2015-2016

### Vennskapsturnéer
***Bucharest Trophy**
** *Vinner* (2): Bucharest Trophy 2014, 2015

## Billedgalleri

Fil:Bella Gullden 1.jpg|Isabelle Gulldén
Fil:Camille Ayglon.jpg|Camille Ayglon
Fil:Gnonsiane Niombla.jpg|Gnonsiane Niombla
Fil:Kim Rasmussen.jpg|Kim Rasmussen
Fil:Line Jorgensen.jpg|Line Jørgensen
Fil:Linnea Torstenson 2.jpg|Linnea Torstenson
Fil:Mica Brădeanu.jpg|Mica Brădeanu
Fil:Paula Ungureanu.jpg|Paula Ungureanu


## Referanser


## Eksterne lenker
*
* arkivert nettsted
Trådløst nettverkskort

Et **trådløst nettverkskort** er et nettverkskort som gir tilknytning til et trådløst radiobasert datanett, i motsetning til et ledningsbasert nettverk slik som Token Ring og Ethernet. Nettverkskontrolleren arbeider i lag 1 og lag 2 av OSI-modellen. Kortet bruker en antenne til å kommunisere ved hjelp av mikrobølger. På en stasjonær datamaskin er den vanligvis tilknyttet ved å bruke en PCI-buss. Andre muligheter er USB og PC-kort. Integrerte kort er også tilgjengelige, vanligvis i form av Mini PCI og PCI Express Mini kort.

Tidligere var kortene implementert på utvidelseskort som var plassert i en databuss. Lavkostnads-standarden Wi-Fi betyr at mange nyere bærbare datamaskiner har trådløse nettverkskort integrert på hovedkortet.

Begrepet trådløse nettverkskort brukes vanligvis om IEEE 802.11-adaptere, men kan også anvendes om kort som bruker andre protokoller, slik som blåtann.
Rakel

**Rakel** kan referere til:

* Rakel (fornavn), et kvinnenavn.
* Rakel (bibelsk person) i Det gamle testamentet.
Lea

**Lea** eller **LEA** kan referere til:

* Lea (fornavn), et kvinnenavn.
* Lea (bibelsk person) i Det gamle testamentet.
* Lea, et norsk etternavn.
* Lea (film), en norsk film fra 2014.
* Lea (elv), et alternativnavn for sideelven Lee til Themsen i England.
Ruben

**Ruben** kan vise til:
* Ruben (fornavn)
* Ruben (bibelsk person)
* Ruben (artist), artistnavnet til Ruben Markussen
Bryting under Sommer-OL 2004 – Gresk-romersk stil menn 55 kg

**Gresk-romersk stil menn 55 kg** i bryting under Sommer-OL 2004 i Athen ble arrangert i august 2004 på Ano Liossia Olympic Hall.

## Resultater
### Gruppespill

#### Gruppe 1

#### Gruppe 2

#### Gruppe 3

#### Gruppe 4

#### Gruppe 5

#### Gruppe 6

#### Gruppe 7

### Sluttspill

## Referanser
Malcolm Turnbull

**Malcolm Bligh Turnbull** (født 24. oktober 1954) er en australsk politiker som fra 15. september 2015 var Australias statsminister. Han ble 24. august 2018 etterfulgt av Scott Morrison etter kamp om lederskapet.

Turnbull var fra 2008 til 2009 parlamentarisk leder i det liberalkonservative opposisjonspartiet Liberal Party of Australia, og ble statsminister i landet etter å ha slått Tony Abbott i partiledervalget i 2015. Turnbulls regjering ble gjenvalgt i 2016, men med bare ett setes majoritet.

## Referanser


## Eksterne lenker
*
Linuxbasert utstyr

**Linuxbasert utstyr** er datamaskinbasert utstyr som er forsynt med Linuxkjernen og muligens også deler av GNU Hurd. Begrunnelsen for å bruke Linux kan være lave kostnader, sikkerhet, stabilitet, skalerbarhet eller mulighetene for skreddersydde løsninger. Mange produsenter bruker fri og åpen programvare som et merke på deres produkter. Linuxbasert utstyr som vedlikeholdes av brukernettverk er også tilgjengelige.